**fundal de ploaie**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FUNDAL DE PLOAIE

nu m-am lămurit prea repede

ce aș fi vrut să fiu

fără tine,

ploaia repede ori

ultima secetă pe pământ?

nu știam fiindcă aripile mi se păreau

nesfârșite

pe atunci

și timpul meu se dilata

în orbitele tale migdalate

iar eu nu știam să mai aleg

dintre atâtea lire crescute din mine

până la urmă nu aș fi fost nimic

fiindcă tu

m-ai învățat că după plecarea cocorilor

aș putea să-mi agăț privirea

de umbra copacilor goi

și că îngroparea iubirii se face

numai sub felinare

pe un fundal de ploaie

nici până astăyi nu m-am lămurit

ce aș fi vrut să fiu

fără tine

când aproape că dorm sub o scândură

și cineva nu mă lasă

în ruptul capului

să o desprind

din țâțâni